ΚΑΝΟΝΙΣΜΟΣ (ΕΟΚ) αριθ. 1197/90 ΤΟΥ ΣΥΜΒΟΥΛΙΟΥ της 7ης Μαΐου 1990 για τη θέσπιση ειδικών μέτρων για την εφαρμογή ορισμένων κατωφλίων παρεμβάσεως στον τομέα των οπωροκηπευτικών για την περίοδο 1990/91 ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 43, την πράξη προσχώρησης της Ισπανίας και της Πορτογαλίας, και ιδίως το άρθρο 234 παράγραφος 3, την πρόταση της Επιτροπής (1), τη γνώμη του Ευρωπαϊκού Κοινοβουλίου (2), τη γνώμη της Οικονομικής και Κοινωνικής Επιτροπής (3), Εκτιμώντας: ότι ο κανονισμός (ΕΟΚ) αριθ. 1035/72 του Συμβουλίου της 18ης Μαΐου 1972 περί κοινής οργανώσεως αγοράς στον τομέα των οπωροκηπευτικών (4), όπως τροποποιήθηκε τελευταία από τον κανονισμό (ΕΟΚ) αριθ. 1193/90 (5), καθιέρωσε στο άρθρο 16 παράγραφος 3α και στα άρθρα 16α και 16β τους μηχανισμούς των κατωφλίων παρεμβάσεως 7 ότι όσον αφορά την Πορτογαλία το πέρασμα στο δεύτερο στάδιο της προσχώρησης στον τομέα των οπωροκηπευτικών πραγματοποιείται την 1η Ιανουαρίου 1991, δηλαδή κατά τη διάρκεια των περιόδων εμπορίας 1990/91 για πολλά προϊόντα του εν λόγω τομέα 7 ότι θα πρέπει, συνεπώς, να θεσπιστούν οι ειδικές λεπτομέρειες για την εφαρμογή των προαναφερθέντων μηχανισμών 7 ότι αυτές οι ειδικές λεπτομέρειες συνίστανται στον καθορισμό των κατωφλίων για την Κοινότητα με εξαίρεση την Πορτογαλία, αφενός, και για την Πορτογαλία, αφετέρου, έως τις 31 Δεκεμβρίου 1990, και στη συνέχεια κατωφλίου για το σύνολο της Κοινότητας για την περίοδο από την 1η Ιανουαρίου 1991 έως το τέλος των περιόδων εμπορίας των εν λόγω προϊόντων 7 ότι θα πρέπει να καθοριστούν τα κατώφλια αυτά σύμφωνα με τους τρόπους του υπολογισμού που ήδη έχουν καθιερωθεί, ανάλογα με την περίπτωση, από το άρθρο 16α του κανονισμού (ΕΟΚ) αριθ. 1035/72, από τον κανονισμό (ΕΟΚ) αριθ. 2240/88 (6), όπως τροποποιήθηκε τελευταία από τον κανονισμό (ΕΟΚ) αριθ. 1521/89 του Συμβουλίου (7), ή από τον κανονισμό (ΕΟΚ) αριθ. 1121/89 (8) 7 ότι για την εκτίμηση ενδεχόμενης υπερβάσεως των προαναφερθέντων κατωφλίων πρέπει να προστεθούν τα τελευταία καθώς και οι ποσότητες που έχουν αποτελέσει αντικείμενο παρεμβάσεως, λαμβάνοντας υπόψη την ολοκλήρωση της πορτογαλικής αγοράς από την 1η Ιανουαρίου 1991, ΕΞΕΔΩΣΕ ΤΩΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Για την περίοδο 1990/91 και για κάθε ένα από τα προϊόντα που περιλαμβάνονται στο άρθρο 2, καθορίζεται: 1. Από την αρχή της περιόδου εμπορίας 1990/91 μέχρι τις 31 Δεκεμβρίου 1990, - ένα κατώφλι για την Κοινότητα, με εξαίρεση την Πορτογαλία, - ένα κατώφλι για την Πορτογαλία. 2. Από την 1η Ιανουαρίου 1991 μέχρι το τέλος της περιόδου 1990/91, ένα κατώφλι για την Κοινότητα. Άρθρο 2 1. Όσον αφορά τα ακόλουθα προϊόντα, το επίπεδο των κατωφλίων που αναφέρονται στο άρθρο 1 καθορίζεται σύμφωνα με τους τρόπους υπολογισμού που ορίζονται: - για τα satsumas, τις κλημεντίνες, τα μανταρίνια και τα νεκταρίνια, στο άρθρο 16α του κανονισμού (ΕΟΚ) αριθ. 1035/72, - για τα ροδάκινα, τα πορτοκάλια και τα λεμόνια, στο άρθρο 1 του κανονισμού (ΕΟΚ) αριθ. 2240/88, - για τα μήλα, στο άρθρο 1 του κανονισμού (ΕΟΚ) αριθ. 1121/89, - για τα κουνουπίδια, στο άρθρο 2 του κανονισμού (ΕΟΚ) αριθ. 1121/89. 2. Όσον αφορά τις τομάτες, το επίπεδο των κατωφλίων που αναφέρονται στο άρθρο 1 είναι: - για την Κοινότητα, με εξαίρεση την Πορτογαλία, ίσο με 574 500 τόνους, - για την Πορτογαλία, ίσο με 10 % του μέσου όρου της παραγωγής που προορίζεται για την κατανάλωση ως έχει, των πέντε τελευταίων περιόδων εμπορίας για τις οποίες υπάρχουν διαθέσιμα στοιχεία. Άρθρο 3 Όταν το άθροισμα των ποσοτήτων ενός από τα προϊόντα του άρθρου 2 που προσκομίζονται στην παρέμβαση στην Πορτογαλία, αφενός, και στην Κοινότητα εκτός Πορτογαλίας, αφετέρου, κατ' εφαρμογή των άρθρων 15, 15α, 15β, 19 και 19α του κανονισμού (ΕΟΚ) αριθ. 1035/72, στη διάρκεια της περιόδου 1990/91, υπερβαίνει το ποσό των κατωφλίων παρεμβάσεως που έχουν καθοριστεί για το προϊόν αυτό, για το σύνολο ή για μέρος της περιόδου αυτής, οι τιμές βάσεως και αγοράς που καθορίζονται για το προϊόν αυτό, για την περίοδο 1991/92, μειώνονται κατά 1 % ανά μερίδα της υπερβάσεως για: - 3 100 τόνους για τα satsumas, - 8 100 τόνους για τις κλημεντίνες, - 3 000 τόνους για τα μανταρίνια, - 3 000 τόνους για τα νεκταρίνια (συμπεριλαμβανομένων και των brugnons), - 23 000 τόνους για τα ροδάκινα, - 37 700 τόνους για τα πορτοκάλια, - 11 200 τόνους για τα λεμόνια, - 79 600 τόνους για τα μήλα, - 18 700 τόνους για τα κουνουπίδια, - 30 800 τόνους για τις τομάτες. Άρθρο 4 Οι διατάξεις εφαρμογής του παρόντος κανονισμού, και ιδίως το επίπεδο των κατωφλίων θεσπίζονται σύμφωνα με τη διαδικασία που προβλέπεται στο άρθρο 33 του κανονισμού (ΕΟΚ) αριθ. 1035/72. Άρθρο 5 Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 7 Μαΐου 1990.

[Source: multi_eurlex | Tokens: 4259]